**MINISTERUL FINANȚELOR**

**O R D I N**

cu privire la aprobarea Regulamentului privind modul şi condițiile admiterii

 spre tranzacţionare pe piața reglementată sau în cadrul sistemului multilateral de tranzacționare a valorilor mobiliare de stat cu termen de circulaţie mai mare de un an

**nr.**\_\_**din „\_\_”\_\_\_\_\_\_\_\_\_\_\_\_\_2021**

ÎNREGISTRAT:

Ministerul Justiţiei

al Republicii Moldova

nr.\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_

Ministru \_\_\_\_\_\_\_\_\_\_\_\_\_\_\_

În temeiul art.18 alin.(2) din Legea nr.419/2006 cu privire la datoria sectorului public, garanţiile de stat şi recreditarea de stat (republicată în Monitorul Oficial al Republicii Moldova, 2014, nr.397-399, art.704), art.68 alin.(2) din Legea nr.171/2012 privind piața de capital (publicată în Monitorul Oficial al Republicii Moldova, 2012, nr. 193-197, art.665) și acțiunea 4.19.1 din Planul de acțiuni al Guvernului pentru anii 2020-2023, aprobat prin Hotărârea Guvernului nr.636/2019 cu privire la aprobarea Planului de acțiuni al Guvernului pentru anii 2020-2023 (publicată în Monitorul Oficial al Republicii Moldova, 2019, nr. 378-379, art.976),

**ORDON:**

1. Se aprobă Regulamentul privind modul şi condiţiile admiterii spre tranzacţionare pe piața reglementată sau în cadrul sistemului multilateral de tranzacționare a valorilor mobiliare de stat cu termen de circulaţie mai mare de un an (se anexează).
2. Prezentul Regulament întră în vigoare la data publicării în Monitorul Oficial al Republicii Moldova.

 **Ministrul Finanțelor Dumitru BUDIANSCHI**

|  |  |
| --- | --- |
| Aprobatprin Ordinul ministrului finanţeloral Republicii Moldovanr.\_\_\_ din \_\_\_\_\_\_\_\_\_\_\_\_2021 | Aprobatprin Hotărârea Comisiei Naţionalea Pieţei Financiarenr.\_\_\_ din \_\_\_\_\_\_\_\_\_\_\_\_\_2021 |

REGULAMENT

 privind modul şi condițiile admiterii spre tranzacționare pe piața reglementată sau în cadrul sistemului multilateral de tranzacționare

a valorilor mobiliare de stat cu termen de circulație mai mare de un an

1. Prezentul Regulament stabilește modul şi condiţiile de admitere spre tranzacţionare pe piața reglementată sau în cadrul sistemului multilateral de tranzacționare (în continuare – MTF) a valorilor mobiliare de stat cu termen de circulație mai mare de un an, emise de Ministerul Finanţelor (în continuare – VMS).
2. Pot fi admise spre tranzacţionare pe piața reglementată/MTF VMS emise pe piaţa internă în formă de înscriere în cont, care sunt liber transferabile şi achitate integral.
3. VMS se admit spre tranzacţionare pe piața reglementată/MTF la inițiativa Ministerului Finanţelor.
4. În situația existenței pe piața internă a unui singur operator de piață reglementată și MTF, VMS se admit spre tranzacționare doar pe piața reglementată.
5. În vederea admiterii spre tranzacţionare a VMS, Ministerul Finanţelor, în calitate de emitent, prezintă operatorului pieței reglementate/MTF cererea de admitere spre tranzacţionare a VMS, conform anexei.
6. Ministerul Finanţelor prezintă cererea operatorului de piață reglementată/MTF în termen de 2 zile lucrătoare de la data emiterii (decontării) VMS. Pentru VMS emise anterior și aflate în circulație Ministerul Finanțelor prezintă o cerere consolidată.
7. Ministerul Finanţelor desemnează cel puțin două persoane pentru comunicare cu operatorul pieței reglementate/MTF.
8. Operatorul pieței reglementate/MTF nu este în drept să stabilească prin reguli proprii cerinţe suplimentare de admitere spre tranzacţionare a VMS pe piața reglementată/MTF.
9. În procesul de admitere spre tranzacţionare pe piața reglementată/MTF, VMS sunt scutite de orice taxe şi comisioane ale operatorului de piață.
10. Operatorul pieței reglementate/MTF asigură admiterea spre tranzacţionare a VMS în termen de 2 zile lucrătoare de la data depunerii cererii de către Ministerul Finanţelor.
11. Operatorul pieței reglementate/MTF notifică imediat persoanele desemnate de Ministerul Finanțelor pentru comunicare și Comisia Națională a Pieței Financiare despre admiterea spre tranzacționare a VMS pe piața reglementată/MTF și publică informația corespunzătoare pe pagina sa web oficială.
12. Operatorul pieței reglementate/MTF publică pe pagina sa web oficială, cel puțin în limba de stat şi în limba engleză, lista VMS admise spre tranzacţionare pe piața reglementată/MTF, pozițiile deschise şi statisticile privind tranzacţiile cu aceste VMS, precum şi alte analize şi informații aferente.
13. Operatorul pieței reglementate/MTF asigură accesul nelimitat publicului larg la informaţiile prevăzute la punctul 12.
14. VMS pot fi admise spre tranzacţionare pe una sau mai multe piețe reglementate/MTF, în cazul în care aceste piețe au conexiune cu Depozitarul central unic al valorilor mobiliare. Procedura de admitere spre tranzacţionare a VMS, conform prezentului Regulament, se aplică pentru fiecare operator de piață reglementată/MTF în parte.
15. Operatorul pieței reglementate/MTF prezintă lunar, în decurs de 10 zile de la finele lunii de raportare, Ministerului Finanţelor un raport cu privire la VMS admise spre tranzacționare pe piața reglementată/MTF. La solicitarea Ministerului Finanţelor, operatorul pieței reglementate/MTF prezintă informaţii suplimentare cu privire la VMS tranzacționate pe piața reglementată/MTF.
16. Pentru nerespectarea prevederilor prezentului Regulament operatorul pieței reglementate/MTF poartă răspundere în conformitate cu Legea nr.171/2012 privind piaţa de capital.

|  |
| --- |
| Anexăla Regulamentul privind modul şi condiţiile admiterii spre tranzacţionare pe piața reglementată sau în cadrul sistemului multilateral de tranzacționare a valorilor mobiliare de stat cu termen de circulaţie mai mare de un an **MINISTERUL FINANŢELOR****CERERE****privind admiterea spre tranzacţionare a valorilor mobiliare de stat cu termen de circulaţie mai mare de un an**  Ministerul Finanțelor, acționând în calitate de emitent al valorilor mobiliare de stat, solicită admiterea spre tranzacţionare pe \_\_\_\_\_\_\_\_\_\_\_\_\_\_\_\_\_\_\_\_*(platforma de tranzacționare)*a valorilor mobiliare de stat emise pe piața primară la licitația din „\_\_”\_\_\_\_\_\_\_\_\_\_20\_\_, cu următoarele caracteristici:**ELEMENTELE EMISIUNII VALORILOR MOBILIARE DE STAT** |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Tipul VMS** | **Termenul de circulație a VMS** | **Codul ISIN** | **Valoarea nominală a unei VMS (lei)** | **Cantitatea****(bucăți)** | **Volumul emisiunii (mil.lei)** | **Rata anuală a dobânzii (cuponului)**1 **(%)** | **Marja maximă acceptată pentru VMS cu dobânda flotantă**2**(p.p.)** | **Data decontării** | **Data scadenței** | **Termenele de achitare a dobânzii** |
| **1** | **2** | **3** | **4** | **5** | **6** | **7** | **8** | **9** | **10** | **11** |
|  |  |  |  |  |  |  |  |  |  |  |

 |
| 1 Pentru obligațiunile de stat cu dobândă flotantă se indică rata anuală a dobânzii aplicată pentru plata primului cupon.2 Se completează pentru obligațiunile de stat cu dobândă flotantă. |
| Persoana responsabilă a Ministerului Finanţelor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(funcția, numele, prenumele,)* |